Arfmynstur arfgengra sjúkdóma eru af ýmsum gerðum . Ef slíkur sjúkdómur er í fjölskyldunni hlýtur að teljast líklegt að einstaklingarnir viti af þeirri hættu sem fylgir því að eignast barn með öðrum sem tilheyrir sömu fjölskyldu . Þessu er ekki þannig farið ef um víkjandi arfmynstur er að ræða því að þá getur gallinn leynst í fjölskyldum og ekki komið fram nema í einstaka tilfelli þegar barn erfir gallaða víkjandi genið frá báðum foreldrum sínum . Meiri hætta er á þessu ef foreldrarnir eru skyldir og tilheyra báðir fjölskyldu þar sem gallinn leynist . Á Vísindavefnum eru fjölmörg svör um erfðir , til dæmis : Gísli Pálsson er prófessor í mannfræði við Háskóla Íslands . Rannsóknir hans hafa spannað breitt svið , allt frá íslenskum fornbókmenntum til nútíma erfðafræði . Gísli hefur í ritum sínum fjallað um mörg viðfangsefni , oft á mörkum ólíkra fræðigreina , svo sem kvótakerfið , nafnahefðir og líftækni .